open-index/open-wikipedia-markdown huggingface dataset:
Argeș (rijeka)

**Argeș** čita se **Arđeš** (rumunjski: *Râul Argeș*) je rijeka u južnoj
Rumunjskoj duga oko 327 km, lijeva pritoka Dunava.
## Geografija
Argeș izvire u masivu Făgăraș (Južni Karpati) na južnim obroncima planinskih visova Moldoveanu i Negoiu, u južnoj Rumunjskoj. 
U planinama su joj najveće pritoke Vâlsan, Doamnei i Târgului, nakon planinskog dijela teče prema jugu preko gradova Curtea de Argeș i Pitești, zatim utječe u dunavsku ravnicu gdje kod grada Oltenița ima ušće u Dunav.

Najveća pritoka Argeșa je rijeka Dâmbovița, koja teče kroz Bukurešt gotovo paralelno kao i Argeș.

Argeș ima sliv velik oko 12.550 km². Na rijeci je u planinama kod Căpățânenija 1960-ih podignuta brana i akumulaciono jezero za hidroelektranu Gheorghe Gheorghiu-Dej.
## Reference

## Vanjske veze

* ''Argeș River'' na portalu Encyclopædia Britannica
Bukovnik

**Bukovnik** je umjetno jezero koje se nalazi na rijeci Dobri (Gornja Dobra ili Ogulinska Dobra), nešto prije nego što ponire u Đulinom ponoru. Naime, negdje oko jedan kilometar udaljeno od centra Ogulina na rijeci Dobri je podignuta brana, te je na taj način stvoreno još jedno umjetno jezero. Iz tog jezera se kanalima dugima i do 30 kilometara voda odvodi do Hidroelektrane Gojak, gdje pomoću nje dobivamo električnu energiju. Na jezeru Bukovnik je dozvoljen ribolov je tokom cijele godine uz poštivanje lovostaja za pojedine vrste ribe: kalifornijska pastrva, šaran, linjak i amur. 

## Hidroelektrana Gojak
Hidroelektrana Gojak je protočna (točnije akumulacijsko/protočna) hidroelektrana koja ima brane na rijekama Ogulinskoj Dobri i Zagorskoj Mrežnici, a strojarnicu na Gojačkoj Dobri. Prema planovima na rijeci Dobri bi trebalo biti 5 hidroelektrana, a uz HE Gojak je 2010. puštena u rad i HE Lešće. Ukupna instalirana snaga HE Gojak je 55,5 MW (3 Francisove turbine x 18,5 MW iz 1959. i obnovljene 2006.). Raspoloživi konstruktivni pad vode je 118 metara. Ukupni instalirani volumni protok je 57 m<sup>3</sup>/s (3 x 19 m3/s). Srednja godišnja proizvodnja električne energije je 191 GWh, dok je masimalna proizvodnja bila 280 GWh (2010.). HE Gojak je puštena u pogon 1959.  

### Umjetno jezero Sabljaci
Sabljaci je umjetno jezero udaljeno svega oko 3 kilometra od Ogulina. Jezero Sabljaci je umjetno stvoreno jezero u svrhu akumuliranja vode rijeke Zagorska Mrežnica za potrebe proizvodnje električne energije Hidroelektrane Gojak. Ovo jezero je tunelom povezano s jezerom Bukovnik udaljenim oko kilometar i pol, odakle se nastavlja tunel prema Hidroelektrani Gojak, udaljenoj oko desetak kilometara od Ogulina. Površina jezera Sabljaci je oko 170 hektara, pa zauzima jedanaesto mjesto u nizu jezera Hrvatske. Zbog toga ga mnogi zovu "Ogulinsko more". Na jezeru se održavaju preko ljeta "Jezerske igre", razni sportovi na vodi kao što su veslanje, jedrenje, plivanje i ronjenje, sportski ribolov i drugo. Rijeka Zagorska Mrežnica izvire u Ogulinkom Zagorju i skuplja se u umjetno jezero Sabljaci.

## Izvori
Dâmbovița (okrug)

**Dâmboviţa** čita se **Dambovica** (rumunjski: *Județul Dâmboviţa*) je jedan od 41 rumunjskih okruga (județa / jedinica 
lokalne uprave) u centru Rumunjske.
## Geografija
Okrug Dâmboviţa graniči sa okruzima Ilfov i Prahova sa istoka, 
sa Okrugom Argeş sa zapada, sa Okrugom Braşov sa sjevera i sa okruzima 
Teleorman i Giurgiu sa juga.

Dâmboviţa je brdoviti kraj koji leži u Transilvanijskim Alpama (Južni Karpati). Kroz okrug teku 
rijeke Dâmboviţa, Ialomiţa i Argeşa.

Okrug je dobio ime po rijeci Dâmboviţi, koja je pak svoje ime dobila po staroslavenskoj 
riječi *Дъб* - *dub* hrast, koji su nekada u velikom broju rasli uz rijeku.

Okrug Dâmboviţa ima površinu od 4,054 km² a po popisu stanovništva iz 2011. imao je 518,745 stanovnika, 
od toga 470,136 Rumunja, 27, 355 Roma i 1,586 Bugara i zanemariv broj ostalih nacija.
## Privreda i atrakcije
Administrativni centar je grad Târgovişte, nekadašnja prijestolnica feudalne 
Kneževine Vlaške. Danas je on centar proizvodnje nafte jer se tu crpi nafta kod Bucșanija, 
Hulubeștija i Misleje. U Târgoviştu i Moreniju se proizvode strojevi i metalni proizvodi, a u Fieniju 
građevinski materijal. Tekstil se proizvodi u Pucioasi i Brăneştiju, a Găeşti je centar drvne 
industrije.

Ugljen se kopa kod Mărgineanca i Sotînga, a na rijeci Ialomiţa podignuto je nekoliko hidroelektrana.

Dâmboviţa je i ruralni kraj, po dolinama se uzgaja žito i stoka, a po brdima vinova loza i voće.

Najviše znamenitosti ima grad Târgovişte, to je nekoliko srednjovjekovnih crkava i muzeja. 
## Reference

## Vanjske veze

* Službene stranice Okruga Dâmboviţa 
* ''Dâmboviţa'' na portalu Encyclopædia Britannica
Dušan Spasojević

**Dušan Spasojević** je ime koje nose sljedeće ličnosti:

*Dušan Spasojević (Zemunski klan) (1968 - 2003)
*Dušan Spasojević (diplomat)
*Dušan Spasojević (pisac) (1980 - )
Dušan Spasojević (pisac)

**Dušan Spasojević** (Valjevo, 1980.) je srpski dramski pisac, rođen u Valjevu. Završio je Valjevsku gimnaziju, dramaturgiju diplomirao u Beogradu u klasi Siniše Kovačevića. Najpoznatije delo mu je Zverinjak, praizvedeno 2008. na pozornici Srpskog narodnog pozorišta.

## Vanjske veze
*Sve je dovedeno do apsurda Intervju za *[[Politika (novine)|Politiku]]* 2009. godine
* Bolne teme su važne Intervju za *[[Večernje novosti]]* *on line* 08.02.2014. godine

## Reference
Dušan Spasojević (kriminalac)

**Dušan Spasojević**, takođe poznat po nadimcima **Šiptar** i **Duća**, (10. jul 1968 – 27. mart 2003) bio je čelnik srpske kriminalne organizacije poznate kao Zemunski klan. U periodu od 2000. do 2003. godine je zajedno sa Zemunskim klanom uživao izuzetan uticaj na zbivanja u zemlji, sve do atentata na Zorana Đinđića. Taj je događaj potakao veliku raciju srpskih vlasti poznatu kao Operacija Sablja, čija je glavna meta bio upravo Zemunski klan. Spasojević je prilikom pokušaja hapšenja ubijen u okršaju sa policijom.
Njegov grob i statua nalaze se u Zemunu.

## Izvori
August: Osage County

***August: Osage County*** ()  je američki igrani film snimljen 2013. godine u režiji Džona Velsa. Po žanru je mešavina drame i crne komedije, a predstavlja adaptaciju Pulicerom nagrađene istoimene drame američkog književnika Trejsija Letsa. Producenti filma, snimljenog u Oklahomi, su Džordž Kluni i Grant Heslov.

Film prati živote žena iz porodice Veston, koje se posle nekog vremena okupljaju u svojoj porodičnoj kući. Njihova problematična majka Vajolet ostala je preke naravi, ali je u međuvremenu obolela od raka usta. Da nevolja bude još veća, postala je zavisnik od lakih droga. Sa dolaskom dece dolaze i novi problemi za stare Vestonove.

U Srbiji je prikazan pod naslovom ***Avgust u okrugu Osejdž***, a u Hrvatskoj pod naslovom ***Kolovoz u okrugu Osage***.

## Glavne uloge

## Reference

## Vanjske veze

* 
* 
* 
*
August: Osage County (drama)

***August: Osage County*** () je komad američkog dramskog pisca Tracyja Lettsa premijerno prikazan u Chicagu 2007. godine. Po žanru je crna komedija, a radnja se događa tokom nekoliko tjedana na imanju pjesnika Beverlyja Westona i njegove supruge Violet. Protagonisti su članovi porodice prisiljeni suočiti se sa nekim neugodnim istinama iz svoje prošlosti i sadašnjosti. August: Osage County je sljedeće godine osvojila Pulitzerovu nagradu za dramu.

Godine 2013. je snimljen .

## Vanjske veze

* ''August: Osage County'' official website 
* ''August: Osage County'' Broadway Show Page 
* 
* 
* Steppenwolf official website
* Critical Review of the London Show  January 9, 2009
* New York Times review December 5, 2007
* Curtain Call By Blake Wilson
* Video of Howard Starks reading the poem from which the play's name is derived
Un cœur gros comme ça

***Un cœur gros comme ça*** () je francuski crno-bijeli dokumentarni film snimljen 1961. u režiji Françoisa Reichenbacha. Njegov protagonist je Abdoulaye Faye, mladi senegalski bokser koji dolazi u Pariz kako bi stekao slavu i bogatstvo, a radnja prati njegove napore da se prilagodi novim okolnostima. Reichenbach je prije ovog filma stekao slavu zahvaljujući kratkim dokumentarcima snimanim u SAD, gdje je nastojao prikazati vlastito viđenje moderne američke kulture. *Un cœur gros comme ça* mu je pružio priliku da isti postupak primijeni na vlastitu domovinu, odnosno prikaže je očima stranca. Film se također isticao modernim tehnikama direktne kinematografije, odnosno nastojanja za što većom spontanošću i autentičnošću, čime su pridonijele pokretne kamere i snimanje "iz ruke". *Un cœur gros comme ça* je 1961. osvojio Prix Louis-Delluc, a sljedeće godine Zlatni leopard na Filmskom festivalu u Locarnu.

## Reference

## Vanjske veze
*
Luka Bojović

**Luka Bojović** (nadimak: **Pekar**) je bivši pripadnik Srpske dobrovoljačke garde i saradnik Željka Ražnatovića Arkana. Sin je Anđelke (rektora Univerziteta Umetnosti i profesora na Fakultetu Likovnih Umetnosti) i pokojnog Vuka Bojovića, direktora Beogradskog zoološkog vrta. Od septembra 2010. godine se nalazi na poternici srpske policije koja ga tereti za organizovanje nekoliko ubistava. Nakon poternice srpske policije, našao se i na poternici Interpola. Uhapšen je u Španiji 9. februara 2012. godine.

Prva pucnjava za koju se vezuje bila je tokom devedesetih godina u diskoteci „Trezor“. Godine 1998. je pravosnažno osuđen na 3 meseca zatvora zbog napada na policajca. Međutim, Bojović nije odslužio kaznu. Naime, predsednik Republike Srbije Milan Milutinović je 1. februara 2000. donio odluku o pomilovanju Luke Bojovića, u kojoj je kazna zatvora zamijenjena uslovnom kaznom od četiri godine. Srpska policija ga je uhapsila 22. septembra 2007. godine pod sumnjom da je skrivao pripadnike „Zemunskog klana“. Optužen je samo zbog nezakonitog posedovanja oružja i falsifikovanja dokumenata. Osuđen je 2009. na 15 meseci zatvora za ovo delo, ali je pušten da se brani sa slobode.

Tužilaštvo za organizovani kriminal podiglo je optužnicu protiv njega 2010. godine, u kojoj navodi da je Bojović stao na čelo „Zemunskog klana“ nakon ubistva Dušana Spasojevića i Mileta Lukovića, koji su do tada bili vođe ovoga klana. Prema navodima tužilaštva, svoju moć Bojović je učvrstio nakon hapšenja Milorada Ulemeka Legije. Tužilaštvo je optužilo Bojovića i za ubistvo Branka Jeftovića Jorge 2004. godine, kao i za pokušaj ubistva Andrije Draškovića i Zorana Nedovića Šoka, pri čemu su poginuli njihovi telohranitelji Dejan Živančević i Milutin Jovičić. Tužilaštvo navodi da je Bojović pomenute krivio za ubistvo svog prijatelja Željka Ražnatovića Arkana. Sa ovim zločinima Luku Bojevića je povezao i Sretko Kalinić, egzekutor Zemunskog klana.

## Reference
Sablja (policijska akcija)

**Policijska akcija „Sablja“** je policijska akcija pronalaženja i hapšenja lica za koja se sumnja da su učestvovala u ubistvu premijera Zorana Đinđića, ali i ostalih lica za koje se zna da su pripadnici grupa organizovanog kriminala. Cela akcija je započela neposredno nakon ubistva premijera, 12. marta 2003. godine. Zvanično je trajala do 22. aprila 2003. godine. Predstavlja jednu od najvećih policijskih akcija u istoriji srpske policije. Za vreme ove akcije, privedeno je 11 665  osoba povezanih sa organizovanim kriminalom. Među njima je bilo mnogo javnih i estradnih ličnosti.
Srebrni kondor za najbolji film

**[[Premio Cóndor de Plata|Srebrni kondor]] za najbolji film** () predstavlja glavnu nagradu Srebrni kondor koju svake godine dodjeljuje Udruženje filmskih kritičara Argentine za najbolji argentinski film. Dodjeljuje se od 1943. godine

## Vanjske veze
* http://www.cronistasdecine.org.ar/  
* http://www.oni.escuelas.edu.ar/olimpi98/cineargentino/ 
* http://es.scribd.com/doc/199872074/Sur250
* http://www.imdb.com/Sections/Awards/Argentinean_Film_Critics_Association_Awards/
Daniel von Bargen

**Daniel von Bargen** (5. jun 1950 – 1. mart 2015) je bio američki teatarski, filmski i televizijski glumac, najpoznatiji po karakternim ulogama, među kojima se ističu Mr. Kruger u TV-seriji *[[Seinfeld]]* i zapovjednik Edwin Spangler u *[[Malcolm in the Middle]]*. Posljednje godine života su mu obilježili zdravstveni problemi vezani uz dijabetes, uslijed kojih mu je amptirana noga i koje su ga nagnale da 2012. godine da pokuša samoubistvo ispaljivanjem hica iz pištolja u glavu. 

## Izvori
Juvenilia (film)

***Juvenilia*** je argentinski crno-bijeli igrani film snimljen 1943. u režiji Augusta Cesara Vatteonea. Predstavlja adaptaciju istoimenog romana Miguela Canéa. Radnja se događa u Buenos Airesu 1880-ih i prikazuje zgode i nezgode studenata elitnog jezuitskog učilišta Colegio Nacional de Buenos Aires. Godine 1944. je osvojio Srebrni kondor za najbolji film.

## Uloge
*Elisa Christian Galvé
*José Olarra
*Ernesto Vilches
*Eloy Álvarez
*Ricardo Passano
*Hugo Pimentel
*Mario Medrano
*Rafael Frontaura
*Gregorio Verdi
*Domingo Márquez

## Reference

## Vanjske veze
*
4000 Hipparchus

**4000 Hiparh** () je asteroid glavnog asteroidnog pojasa čija srednja udaljenost od Sunca iznosi 2,589 astronomskih jedinica (AJ).
Apsolutna magnituda asteroida je 12,6.

## Povezano
* Asteroid
* Asteroidni pojas

## Vanjske veze

* -{JPL}- stranica za dinamiku solarnog sistema
* Orbitalni elementi asteroida sa orbitom bliskom Zemlji 
* Asteroidi i male planete, univerzitet Harvard
* -{JPL}- podaci o asteroidu
Misija organizacije

**Misija organizacije** je kratak opis općih ciljeva organizacije. Može uključivati i društvene i operativne vrijednosti koje organizacija promovira, razloge za postojanje, određeno teorijsko ili praktično usmjerenje. Neophodan je deo osnivačkih dokumenata i prezentacije organizacije, ali je i strateški rad i razvoj organizacije u globalu određen definiranom misijom.
Općenitije, **misija** je **osnovna funkcija** ili *zadatak poduzeća* te bilo kojeg njegovog dijela. Svaka vrsta organiziranog djelovanja ima ili bi trebala imati **misiju** (ili svrhu) da bi uopće imala smisla.

## Primjeri
**Misija privrednog poduzeća je proizvodnja i distribucija dobara i usluga.*
**Misija odjela za [[Autocesta|autoceste]] je [[Projektiranje|projektiranje]], izgradnja i održavanje sustava autocesta.*
**Misija [[Sud|sudova]] je tumačenje zakona i njihova primjena.*
**Misija naftne kompanije je traganje za [[Nafta|naftom]], [[proizvodnja]], [[prerada]] i [[prodaja]] nafte i široke lepeze naftnih [[Proizvod|proizvoda]].*

*<u>Napomena :</u>*
: Česta pogreška kod kreiranje misije je poistovjećivanje misije i profita. Misija nije ostvarenje profita, ostvarenje profita je cilj svake tvrtke.

## Tko donosi misiju
Donošenje i kreiranje misije je najčešće u domeni top managementa, tj. najviše razine managera.

## Plan misije
**Plan misije** je pretvaranje misije u pisani oblik, tj. dokument. On se ne mijenja ako za to ne postoje objektivni razlozi. Plan misije se korigira po proteku određenog razdoblja i kada poduzeće zaista mijenja svrhu svojeg djelovanja.
**Plan misije** daje sljedeće odgovore :
#tko su naši kupci
#što je naš proizvod
#što bi trebao biti naš posao
#što za poduzeće predstavlja vrijednost
### Efektivni plan misije
Da bi **plan misije** bio efektivan on mora biti :
*usmjeren na tržište radije nego na proizvod
*realna i ostvariv
*motivirajući
*specifičan i jasan
### Elementi plana misije
#razvoj poduzeća
#tekuće preferencije managementa i vlasnika
#okolina u kojoj egzistira poduzeće
#sredstva kojima raspolaže poduzeće
#specifična osposobljenost poduzeća
Pero Kecman

**Pero Kecman Mukonja** (Bukovača, Bosanski Petrovac,  1921 — Devetak, 1943), učesnik Narodnooslobodilačke borbe, komandant bataljona 7. krajiške brigade i Narodni heroj Jugoslavije.
## Biografija
Poslije okupacije Jugoslavije u aprilu 1941. godine, vratio se u Bukovaču, kao podoficir bivše jugoslovenske vojske. U ustanku, jula 1941. godine, ističe se kao jedan među naj­boljim borcima. U prvom i drugom napadu na Bosanski Pet­rovac kao puškomitraljezac, svojom hrabrošću i smjelim podvizima privlači na sebe pažnju ustanika. U drugom napadu na Petrovac, koji je uslijedio ubr­zo poslije prvog, smjelim prodorom uspio je da se do­mogne žandarmerijske kasarne. Kada je vidio da mu se drugovi povlače pred snažnim otporom neprijatelja, štitio je njihovo povlačenje, da bi se potom, pod veoma teškim okolnostima, jedva izvukao obasipan nepreciznom vatrom zbunjenog neprijatelja.

Učestvovao je u borbama za odbranu slobodne teritorije na Oštrelju i Drvaru. Pero je zajedno sa mlađim bratom, koji mu je bio pomoćnik na puškomitraljezu, pokazao naročitu hrabrost i snalažljivost, koristeći se smjelim protivnapadima u toku bor­be.

U drugoj polovini januara 1942. godine, kada je u krajiškim jedinicama vršen izbor boraca i starješina za popunu novoformiranog 1. krajiškog proleterskog bata­ljona, Pero je među prvima, kao dobrovoljac, otišao u Grmečku proletersku četu. Na Motajici je u toku jedne borbe sam, na veoma smion i drzak način, upao među grupu ustaša, zarobio ih i od­veo u Štab. Kada se bataljon našao u okruženju na Motajici, koje su trajale cio dan, krčio put jednom dijelu bataljona za sve vrijeme dok se probijao kroz obruč.

Izvanrednu hrabrost ispoljio je i prilikom prebaciva­nja bataljona noću 13/14. juna 1942. godine preko rijeke Save i željezničke pruge Zagreb—Beograd u Slavoniju. Pero je prvi izbio na nasip željezničke pruge, likvidirao ustašku stražu i omogućio bataljonu da neometano pređe preko željezničke pruge i nastavi marš prema Babinoj Gredi.

Kasnije, u borbama koje je 1. krajiški proleterski ba­taljon vodio zajedno sa banijskim, slavonskim i moslavačkim partizanskim jedinicama na frontu Slavonije i Moslavine, Pero se više puta istakao kao heroj u borbama. U borbi na Radulovici, privukavši se ustaškom bunkeru, uhvatio je puščanu cijev koja je virila kroz puškarnicu i istrgnuo pu­šku iz ruku neopreznog ustaše, istjerao posadu i osvojio bunker.

Po povratku desetkovanog bataljona u Krajinu, stupio u 7. krajišku brigadu kao komandant bataljona. Poslije proboja 5. ne­prijateljske ofanzive herojski je pao u Istočnoj Bosni na planini Devetaku.

Za narodnog heroja proglašen 27. novembra 1953

## Literatura

* 
* BOSANSKI PETROVAC U NOB, knjiga 6 - Opštinski odbor SUBNOR-a, 1974

## Reference
Saving Mr. Banks

***Saving Mr. Banks*** () je američko-britansko-australijski igrani film snimljen 2013. godine u režiji Johna Leeja Hancocka. Po žanru je mješavina drame i biografskog filma, a naslovna protagonistica, čiji lik tumači Emma Thompson je engleska spisateljica P. L. Travers, autorica popularnih dječjih knjiga o Mary Poppins. Radnja prikazuje kako početkom 1960-ih nevoljko pristaje na ponudu na američkog producenta Walta Disneya (čiji lik tumači Tom Hanks) da sudjeluje u produkciji istoimenog filma, te kako se prilikom boravka u Hollywoodu prisjeća svojih traumatičnih iskustava za vrijeme djetinjstva u Australiji.

*Saving Mr. Banks* je dobio uglavnom dobre kritike, ali je zato postao predmetom žestokih osporavanja od filmskih historičara koji su mu zamjerali brojne nepreciznosti, a najviše to što je ignorirao ili nastojao ublažiti Traversin neprijateljski odnos, odnosno odricanje od filma.

*Saving Mr. Banks* je u Srbiji prikazan pod naslovom ***Spasavanje gospodina Banksa***, a u Hrvatskoj pod naslovom ***Kako je spašen gospodin Banks***.

## Glavne uloge

## Izvori

## Vanjske veze
*  at Disney.com
* 
* ''Saving Mr. Banks'' at History vs. Hollywood
* 
* 
* 
* 
* ''Saving Mr. Banks'' at BBC Online
Ialomița (rijeka)

**Ialomița** čita se **Jalomica** (rumunjski: *Râul Ialomița*) je rijeka na jugoistoku
Rumunjske duga oko 400 km, lijeva pritoka Dunava.
## Geografija
Ialomița izvire na obroncima planine Omul u masivu Bucegi (dio Transilvanijskih Alpi) u 
centru Rumunjske. 
U svom gornjem toku Ialomița je tipični planinski brzak, koji prima puno vode sa kratkih planinskih vodotoka, nakon planinskog dijela 
teče prema jugoistoku preko gradova Târgoviște i Slobozia, zatim utječe u dunavsku ravnicu, gdje zapadno od 
grada Hârșova ima ušće u Dunav.

Najveća pritoka Ialomițe je rijeka Prahova koja uvire u dunavskoj ravnici.

Ialomița ima sliv velik oko 8873 km². Na rijeci je u planinama kod Moroenija (Okrug Dâmbovița) podignuta jedna od najstarijih rumunjskih hidroelektrana.
## Reference

## Vanjske veze

* ''Ialomița River'' na portalu Encyclopædia Britannica
Vaslui (okrug)

**Vaslui** čita se **Vasluj** (rumunjski: *Județul Vaslui*) je jedan od 41 rumunjskih okruga (județa / jedinica 
lokalne uprave) na istoku Rumunjske uz granicu sa Moldavijom.
## Geografija
Vaslui je brdoviti kraj, kroz koju protječu rijeke Elan, Bârlad i Tutova.

Okrug Vaslui graniči sa Moldavijom sa istoka, sa sa okruzima; Neamţ, Bacău i Vrancea sa zapada, sa Okrugom Iaşi sa sjevera i sa Okrugom Galaţi sa juga.

Okrug Vaslui ima površinu od 5,318 km² a po popisu stanovništva iz 2011. imao je 395,499 stanovnika, od toga 364,530 Rumunja i 5,913 Roma i zanemariv broj ostalih nacija. 
## Privreda
Administrativni centar je grad Vaslui. 
U Vasluju, Huşiju i Fălciu proizvode se prehrambeni artikli, građevinski materijal i obrađuje drvo.
Grad Bârlad je industrijski centar u kom se proivode strojevi i tekstil, on je u 14. vijeku bio rezidencija moldavskih kneževa. On je poznat po svom državnom teatru, muzeju historije i nauke i crkvi iz 17. vijeka.

Vaslui je i poljoprivredni kraj u kom se uzgoja žito, stoka i  vinova loza.
Ostala veća naselja su Negreşti, Stefan Cel Mare i Dragomireşti. 
## Reference

## Vanjske veze

* Službene stranice Okruga Vaslui  
* ''Vaslui'' na portalu Encyclopædia Britannica
Bihor (okrug)

**Bihor** (rumunjski: *Județul Bihor*, mađarski: *Bihar megye*, 
njemački: *Kreis Bihar*) je jedan od 41 rumunjskih okruga (județa / jedinica 
lokalne uprave) na zapadu Rumunjske pored  mađarske  granice.
## Geografija
Bihor nekada dio feudalne Transilvanije je brdoviti kraj, šumovitih 
Zapadnih Karpata, koji se prostire po masivu Apuseni u kom dominaraju hrast i bukva. Okrug oplakuje rijeka Crișul Negru sa svojim pritokama, koja teče prema zapadu.

Okrug Bihor graniči sa okruzima Sălaj, Cluj i Alba sa istoka, sa Mađarskom sa zapada, sa Okrugom Satu Mare sa sjevera i sa 
Okrugom Arad sa juga.

Bihor ima površinu od 7,544 km² a po popisu stanovništva iz 2011. imao je 575,398stanovnika, od toga 366,245 Rumunja, 138,213 Mađara, 34,640 Roma i 6,091 Slovaka i zanemariv broj 
ostalih nacija.
## Privreda i atrakcije
Administrativni centar je grad Oradea, industrijski centar okruga u kom se proizvode strojevi, 
kemikalije, tekstil i obuća. Grad Beiuş je centar tekstilne industrije, uz to poznat po tradicionalnoj 
crveno - crnoj keramici. Općine Tileagd i Finiş imaju drvnu industriju, a opeka se proizvodi u gradu Aleşdu.

Boksit se kopa u općinama Roşia i Şuncuiuş, a na rijeci Crișul Repede pored Aleşda podignuta je hidroelektrana.

Bihor je i ruralni kraj, u kom se uzgaja žito i stoka.

Gradići Băile 1 Mai i Băile Felix poznati su po svojim termama, a krški masiv Apuseni poznat je po ponornicama i pećinama. 
## Reference

## Vanjske veze

* Službene stranice Okruga Bihor 
* ''Bihor'' na portalu Encyclopædia Britannica
Hârșova

**Hârșova** (čita se **Haršova**, bugarski: *Хърсов*) je grad na jugoistoku Rumunjske od 9,642 stanovnika (1992. bilo ih je 10,394)

## Geografija
Hârșova leži na desnoj obali Dunava u Okrugu Constanța, udaljena oko 80 km jugoistočno od Constanțea. Sjeverozapadno od grada ulijeva se rijeka
Ialomița u dunavski rukavac Borcea.

## Historija
Za antike u vrijeme Rimljana tadašnje naselje zvalo se **Carsium**.
Za osmanskih vremena tu je stajala značajna utvrda koju je ruska vojska dva puta zauzimala 1809. i 1828.
 
## Reference

## Vanjske veze

* ''Službene stranice grada''
Moreni

**Moreni** je grad u centru Rumunjske od 18,687 stanovnika (1992. bilo ih je 22,886).

## Geografija
Moreni leži u Transilvanijskim Alpama, u Okrugu Dâmboviţa, udaljen oko
16 km od Târgovişta i oko 100 km sjeverozapadno od Bukurešta.
## Historija i privreda
Moreni je još 1961. postao mjesto u kom se crpi nafta, kao prvi u Rumunjskoj i treći na svijetu.

Današnji Moreni je industrijski grad u kom se proizvode strojevi i metalni proizvodi.
## Reference

## Vanjske veze

* ''Službene stranice grada''
Stjepan, knez Bosne

Knez **Stjepan  Vojislavijević** je bio prvi vladar srednjovjekovne Bosne i koji je vladao krajem od 1082 pa do 1101. godine.Pripadao je dinastiji bosanskih Vojislavijevića.
## Biografija
Ljetpois popa Dukljanina ga pominje kao vazala dukljanskog kralja Bodina, navodivši da je *Gospodario vrhbosanskom kneževinom, od Neretve do Vrba*.Pretpostavlja se da se termin *Vrba* odnosi na rijeku Vrbas.U ostacima tvrđave u okolini Zenice pronađene  su 1931.godine kamene ploče uklesan lik vladara i natpis na glagoljici:

*Stjepan, knez bosanski*.Godina u kojoj je nastala nije zabilježena.Drugi izvori spominju kneza Stjepana kao 
kneza od *zapadne [[Zeta|Zete]]*.
Knez Stjepan je imao jednog poznatog sina (ispod Vukimira je navedena Vukimirova djeca):

* Vukimira
* Lavica 
* Tomaš

Navedeno je dio Stjepanovih potomaka.Knez Stjepan je umro 1101. godine.

Kategorija : Bosanski vladari
Banica Vojslava

**Vojslava Zavidović** ( Raška ? -  Bosna poslije 1204. )  je bila banica Bosne kao supruga bana Kulina.
## Porijeklo
Vojslava je bila kći Zavide i nepoznate princeze iz porodice Vojislavijevića. Brat joj je bio Stefan Nemanja, župan Raške. Također Vojslava je bila najmlađe dijete srpskog župana Zavide i nepoznate princeze iz dinastije Vojislavijevića. Po nekima Vojslavin otac, Zavida je bio sin velikog župana Uroša I. Vojslava je imala braću i sestru.
* Tihomir (? - 1169 );
* Starcimir (?-posle 25.12.1189.);
* Miroslav(?-1196-1199 );
* Stefan Nemanja (oko 1133 -  13. 2. 1199.);
* nepoznata kćerka, najvjerovatnije udata za Gradihnu.
## Banica Bosne
Vojalava se udala za bana Kulina i tako postala prva žena banovine Bonsne. Vojslava je 1199. godine je od strane svog nećaka Vukan Nemanjića bila optuživana za učenje hereze.
## Potomstvo
Vojslava i ban Kulin imali su dvoje poznate djece:
*Stjepan, ban Bosne
*sin, pomenut na Bilinopoljskj izjavi.

Kategorija : Supružnici bosanskih vladara
Kategorija : Nemanjići
Banica Ancila

**Banica Ancila** (Anka) je bila banica Bosne od (1204 - 1232)kao supruga bana Stjepana.
## Banica Bosne
Ancilin muž Stjepan je nakon očeve smrti postao ban Bosne a time Ancila banica Bosne smjenivši svoju svekrvu Vojslavu Zavidović . Ancilin muž Stjepan je 1232. godine smijenjen s vlasti u korist velikog bana Mateja Ninoslava  koji je bio usko povezan s Banom.
## Život u Usori
Nakon protjerivanja iz Bosne Ancila  i Stjepan su se sklonili kod njihovog sina,usorskog kneza Sebislav.U Usori je Ancilin muž umro 1236.godine nakon čega je postala udovica.Banica Ancila je u Usori najvjerovatnije umrla.
## Potomstvo
Ancila i Stjepan su imali jednog poznatog sina :
* Sebislav, knez Usore
Sigurno je da je u tom braku bilo još djece .
Domingo Faustino Sarmiento

**Domingo Faustino Sarmiento** (15. februar 1811 &ndash; 11. septembar 1888) bio je argentinski publicist, liberalni političar i državnik, koji je od 1868. do 1874. služio kao predsjednik Argentine. Postao je poznat zahvaljujući knjizi *[[Facundo]]*, napisanoj za vrijeme egzila u Čileu 1845. godine, u kojoj je nastojao opisati konflikt između "barbarstva" koje su predstavljali *[[gaucho]]si* i *[[caudillo]]si* u tadašnjoj Argentini te "civilizacije" koju su predstavljali prosvijećeni liberalni intelektualci. Istakao se radom na uvođenjeg općeg i obaveznog obrazovanja, te ga se danas smatra ocem obrazovnog sistema u Argentini. Predsjednički mandat mu je obilježio Paragvajski rat, zbog koga je bio nepopularan, ali i izgradnja moderne telegrafske i željezničke mreže u Argentini.

## Izvori

## Vanjske veze

* 
*
Su mejor alumno

***Su mejor alumno*** () je argentinski crno-bijeli biografski film snimljen 1944. u režiji Lucasa Demarea. Predstavlja adaptaciju knjige *Vida de Dominguito* argentinskog publicista i državnika Dominga F. Sarmienta (čiji lik u filmu tumači Enrique Muiño). Naslovni protagonist, čiji lik tumači Ángel Magaña, je njegov mladi posinak Dominguito koji se kao dobrovoljac javlja u argentinsku vojsku za vrijeme Paragvajskog rata. *Su mejor alumno* je godine 1945. osvojio Srebrni kondor za najbolji film.

## Uloge

* Enrique Muiño (Domingo Faustino Sarmiento)
* Ángel Magaña (Dominguito)
* Orestes Caviglia
* Norma Castillo
* Guillermo Battaglia
* María Esther Buschiazzo
* Hugo Pimentel
* Alberto de Mendoza
* Judith Sulián
* Domingo Márquez
* Bernardo Perrone
* René Mugica
* Pedro Fiorito
* Horacio Priani
* Mario Lozano
* César Fiaschi
* Warly Ceriani
* Américo Sanjurjo
* Alberto Terrones
* Pablo Cumo
* Carlos Lagrotta
* Arsenio Perdiguero
* Carmen Giménez

## Izvori
### Napomene

### Literatura

*
*
Dizajner osvetljenja

**Dizajner svetla** je specijalizovan za rad sa rasvetnim telima u filmskoj i TV proizvodnji. Njegov zadatak je da brine o celokupnom priboru za rasvetu i da postavlja rasvetna tela tokom snimanja prema uputstvima šefa rasvete i direktora fotografije. Tehničke osobine filmske trake uslovljavaju da skoro svi filmovi zahtevaju upotrebu veštačkog osvetljenja, pa i rasvetljivača. U bliskoj prošlosti snimanje je zahtevalo veći broj rasvetnih tela i rasvetljivača, jer je traka bila manje osetljiva. Tada je i rasvetna tehnika bila glomaznija, a manjeg intenziteta, pa je efikasnost i brzina snimanja u velikoj meri zavisila od rada rasvetljivača. Sada su rasvetna tela manja, lakša i mnogo jačeg intenziteta, pa je za njihovo postavljanje potrebno kraće vreme i manji broj rasvetljivača. Nekada je u ekipama bilo desetak rasvetljivača, a danas u standardnim ekipama ima samo 3-4, dok u TV studijima broj rasvetljivača zavisi od veličine i tehničkih osobina studija.

## Povezano
* Filmska zanimanja
Lektor

**Lektor** (); riječ koja je mijenjala značenje kroz vjekove.

Danas znači - stručnjak koji poboljšava izražavanje u rukopisu za štampanje ili govorenje. Profesija u izdavačkim preduzećima i redakcijama. U antičkom Rimu lektor je obrazovani rob koji gospodarima čita književna i filozofska djela. U srednjem vijeku lektor je učitelj, nastavnik koji ne mora da ima akademski stepen. Na univerzitetima danas lektor je predavač i učitelj živih jezika, rjeđe se upotrebljava novolatinski izraz ().

U pozorištu, lektor ispravlja i ocenjuje rukopise pre objavljivanja; ispravljač jezikoslovac (lingvist) koji podučava scenske izvođače da u skladu sa stilom pozorišnog komada i karakteristikama jezika kojim je delo pisano (proza, stih, epoha), kao i karakternim, demografskim, sociološkim i drugim osobinama svakog lika, govorno pravilno interpretiraju tekst dela prilikom izvođenja.
Iași (okrug)

**Iaşi** čita se **Jaši** (rumunjski: *Județul Iaşi*) je jedan od 41 rumunjskih okruga (județa / jedinica 
lokalne uprave) na sjeveroistoku Rumunjske uz granicu sa Moldavijom.
## Geografija
Okrug Iaşi bio je nekad dio feudalne Moldavije, njegovu istočnu granicu danas formira rijeka Prut, a rijeka Siret oplakuje brdoviti jug.

Okrug Iaşi graniči sa Moldavijom sa istoka, sa Okrugom Neamţ sa zapada, sa okruzima; Botoşani i Suceava sa sjeverozapada i sa Okrugom Vaslui sa juga.

Okrug Iaşi ima površinu od 5,476 km² a po popisu stanovništva iz 2011. imao je 772,348 stanovnika, od toga 703,422 Rumunja, 11,288 Roma i 2,848 Rusa (Lipovani) i zanemariv broj ostalih nacija. 
## Privreda
Administrativni centar je grad Iaşi, koji je i industrijski i kulturno - obrazovni 
centar okruga, u kom se proizvode kemikalije, tekstil i prehrambeni artikli. On ima i 
univerzitet i nekoliko tehničkih viših škola.
Građevinski materijal se proizvodi u Ciureji i Hârlău, a u Pașcaniju se proizvode strojevi.

Iaşi je i poljoprivredni kraj u kom se uzgoja žito, stoka.

Najveća znamenitost okruga je manastir - Cetatuia, izgrađen 1672., koji se nalazi južno od Iaşia. Prirodna atrakcija je šuma - Bârnova, i brdo Repédea sa fosilnim stijenama. 
## Reference

## Vanjske veze

* Službene stranice Okruga Iaşi  
* ''Iaşi'' na portalu Encyclopædia Britannica
La dama duende

***La dama duende*** () je komedija u stihovima španskog pisca Pedra Caldreona de la Barce, premijerno prikazana 1629. godine. Radnja, inspirirana grčkim mitovima o Kupidu i Psihi, prikazuje kako Doña Ángela koristi svakojake trikove kako bi izbjegla pažnji svoja dva brata i uspjela zavesti Don Manuela u koga je zaljubljena. Prvi put je objavljena 1636. godine kao dio zbirke *Primera parte de comedias de don Pedro Calderón de la Barca*.

*La dama duende* je godine 1945. u Argentini adaptirana u istoimeni igrani film.
La dama duende (film)

***La Dama duende*** () je argentinska crno-bijela filmska komedija snimljena 1945. u režiji Luisa Saslavskog. Predstavlja adaptaciju istoimenog komada španskog pisca Pedra Calderona de la Barce. Naslovna protagonistica, čiji lik tumači Delia Garcés, je žena koja se mora koristiti svakojakim trikovima da bi krišom zavela muškarca u koga je zaljubljena. *La dama duende* je u značajnoj mjeri odstupila od književnog predloška, prije svega u tome što likovi govore u prozi umjesto u stihovima. Godine 1946. je osvojila Srebrni kondor za najbolji film.

## Uloge
*Delia Garcés
*Enrique Diosdado
*Paquita Garzón
*Manuel Collado
*Antonia Herrero
*Amalia Sánchez Ariño
*Alejandro Maximino
*Helena Cortesina
*Andrés Mejuto
*Ernesto Vilches
*María José
*Manuel Díaz de la Haza
*Francisco López Silva

## Vanjske veze
*
Ton majstor

**Mikser zvuka** (**majstor tona** ili **ton-majstor**) je tehničko zanimanje. To je šef odeljenja zvuka na setu (skupu) koji je odgovoran za snimanje svih zvukova tokom snimanja filma, kao i tokom pozorišne predstave. Ovo uključuje izbor i raspored mikrofona, rad zvučnih uređaja za snimanje, a ponekad i mešanje audio signala u realnom vremenu.

## Povezano
* Pozorišna zanimanja 
* Filmska zanimanja
Rekviziter

**Rekviziter** je lice koje se u vidu profesionalnog zanimanja, u filmskoj ekipi bavi poslovima vezanim za rekvizitu. Obično majstor stolar koji konstruiše i pravi scenografsku rekvizitu. Nabavlja, prikuplja, preuzima i priprema rekvizitu potrebnu za snimanje filma. Sve to čini na osnovu knjige snimanja, prema uputstvu reditelja, scenografa, kostimografa i njihovih pomoćnika ili asistenata. Na isti način, prema uputstvima, generalno oprema svaki objekat, raspoređujući i postavajući rekvizitu u njemu. Za snimanje svake scene i kadra, posebno priprema i raspoređuje scensku rekvizitu i vodi računa o igrajućoj (glumačkoj) rekviziti. To čini na osnovu radnog naređenja, a prema uputstvima reditelja, njegovog pomoćnika ili asistenta i sekretara režije, vodeći računa o tzv., montažnom kontinuitetu. Za snimanje jednog filma angažuje se jedan do dva, pa i više rekvizitera, što zavisi od veličine filma i komplikovanosti rekvizite. Obično se angažuju dvojica, od kojih je jedan tzv., scenski rekviziter vezan za scenu i stalno prisustvuje snimanju, a drugi rekviziter - nabavljač, nabavlja i priprema rekvizitu za snimanje u narednom objektu. Rekviziter koji vodi računa o oružju, zove se oružar. Takođe, i u pozoršnom svetu, stručno lice koje se bavi scenskom rekvizitom se zove rekviziter.

## Povezano
* Filmska zanimanja 
* Pozorišna zanimanja
Snimatelj zvuka

**Snimatelj zvuka** je stručno-umetnički saradnik reditelja, koji radi na stvaranju zvučne komponente filma. Uključuje se u rad ekipe, u okviru sektora zvuka, zajedno sa direktorom fotografije, scenografom, kostimografom i kompozitorom, u fazi priprema, kada se upoznaje sa elaboratom filma i njegovom osnovnom koncepcijom.

Snimatelj zvuka učestvuje u obilasku i odabiranju terena, objekata, procenjuje akustičke osobine mesta snimanja, posebno vodeći računa o prisustvu neželjene buke. Bira svoje saradnike, a u velikim serijama dobija i drugog snimatelja. Sa asistentima i mikromanima bira i proverava tonsku tehniku (terenske magnetofone, magnetofonske trake, mikrofone, pecaljke, elastične držače mikrofona, štitnike za vetar, mikrofonske kablove, podne stative itd.).

Snimatelj zvuka određuje koncepciju snimanja zvuka, postavku mikrofona, način „pecanja“, usklađuje svoj rad sa snimateljem slike u rešavanju problema svetlosti i rasporeda rasvetnih tela, izdaje uputstva mikromanima i asistentima, priprema tonske trake za plejbek i obavlja snimanje. U toku faze snimanja, stalno sarađuje sa sektorima režije, kamere, scenografije i kostimografije. Pored snimanja sinhronog dijaloga i muzike na terenu ili u studiju, obavlja i posebna snimanja ambijentnih šumova, zvučnih efekata, off tekstova itd. Posle svakog snimljenog kadra, reditelju sugeriše izbor dubla za prepis.

Učestvuje u presnimavanju odabranih tonskih dublova i tom prilikom vrši korekciju snimaka. Ovo presnimavanje vrši se na osnovu izveštaja snimatelja zvuka, a tonske materijale na perfomagnetskim trakama preuzimaju montažer slike i dijaloga i montažer zvuka (muzike i zvučnih efekata), da bi se, po obavljenoj montaži, rad na finalnoj obradi - miksovanju zvuka nastavio u tonskom studiju. U svetskoj kinematografiji, u praksi se vrši specijalizacija snimatelja zvuka, posebno za terenski (snimateljski), a posebno za studijski (mikserski) rad.

## Povezano
* Filmska zanimanja
Lista filmskih zanimanja

**Filmska zanimanja**, ili filmske profesije, su skup najrazličitijih zanimanja koja su neophodna da bi se realizovao filmski projekat - film, ali u filmska zanimanja u širem smislu mogu se uvrstiti i sva zanimanja koja su vezana ne samo za filmsku praksu nego i za teoriju filma, kao i zanimanja vezana za ditribuciju, prikazivanje i trgovinu filmovima. Kako se filmska teorija i praksa, kao i načini prikazivanja i distribucije filmova, menjaju u skladu sa tehnologijom i kulturom, tako neka zanimanja nestaju, gube svoj značaj, a druga nastaju i dobijaju veći značaj. 

Filmska zanimanja: 

* Producent
**Izvršni producent 
**Menadžer produkcije 

*Reditelj
*Glumac
**Kaskader

*Kompozitor 
**Mikser zvuka 
**Snimatelj zvuka

*Scenarista
**Supervizor scenarija

*Kreativni direktor
*Umetnički direktor 

*Scenograf 
*Dekorater scene 

*Rekviziter
*Oružar

*Šminker 
*Frizer

*Kostimograf 

*Kamerman
**Direktor fotografije 
**Montažer

*Urednik filma 

Od zanimanja iz teorije filma mogu se pomenuti filmski kritičar i teoretičar filma.
Umetnički direktor

**Umetnički direktor** je jedno od ključnih filmskih zanimanja.

U jednoj producentskoj kući ili radnoj organizaciji za proizvodnju filma, izdvaja se od ostalog rukovodećeg osoblja po specifičnom poslu koji obavlja u svom sektoru. Zadužen je da čita sva scenarija koja su ponuđena za realizaciju, ali i da pronalazi nova scenarija, koja bi bila pogodna za realizaciju. Ako je potrebno, daje primedbe i sugestije za ispravke i dorade. Predlaže i daje mišljenje o scenarijima koja bi mogla da se realizuju, vodeći pri tome računa o mogućnostima svoje kuće, o zahtevima društva i tržišta, kreirajući, pritom, programsku i repertoarsku politiku svoje kuće. U odnosu na odabrane projekte, može da daje predloge i utiče na izbor pretežno umetničkog osoblja (reditelja, glumca itd.), a u toku realizacije konsultuje se oko svih nastalih izmena koje bi mogle da utiču na umetnički nivo filma. U svom sektoru, može imati jednog ili više pomoćnika (dramaturga), ili čak celo dramaturško odeljenje, koje mu neposredno pomaže i sarađuje u svim ovim poslovima.

Umetnički saradnik reditelja i dizajnera produkcije, koji odgovara za realizaciju svih vizuelnih aranžmana filma, pre svega, dekora, a često i kostima i grafičke obrade. Prvi put se pojavio u filmu “Netrpljivost” (1916), Dejvida Grifita i u Nemačkoj u doba ekspresionizma, 1920-ih godina. Ponekad obavlja i dužnosti dizajnera produkcije.

## Povezano
* Filmska zanimanja
Šminker

**Šminkeri** rade sa šminkom, kosom i specijalnim efektima kako bi dočarali karaktere svih likova koji se pojavljuju na filmu ili televiziji. Šminker takođe može raditi i u pozorištu, kao i u sličnim kreativnim institucijama.

## Povezano
* Pozorišna zanimanja 
* Filmska zanimanja
Teatarska zanimanja

**Pozorišna ekipa** je grupa ljudi koja radi u pozorištu u svrhu proizvodnje i održavanja pozorišnih predstava. Pozorišna ekipa je podeljena u različite sektore, od kojih je svaki specijalizovan za određeni aspekt produkcije.

## Zaposleni u pozorištu
* Direktor
* Dramaturg
* Dramski umetnik
* Glumac
* Reditelj
* Scenograf
* Kostimograf
* Lektor
* Sufler
* Inspicijent

## Opera
* Direktor opere
* Vokalni umetnik 
* Ansambl
* Solista
* Dirigent
* Hor
* Rukovodilac hora
* Orkestar
* Tehnički direktor

## Vanjske veze
Inspicijent

**Inspicijent** (latinski *inspicere* = nadgledati) je stručno lice u pozorištu koje vodi proces prikazivanja predstave na sceni, stara se da svi učesnici i elementi predstave budu spremni za početak, a tokom izvođenja koordinira rad svih učesnika (izvođači, scenska tehnika, rasvetljivači, ton majstori...) i vodi računa da tehnički kvalitet predstave bude onakav kakav je na premijeri ustanovljen.

U filmskim studijima, televizijskim i radio-staničnim režijama, je lice koje na glavnom pultu, prema knjizi snimanja, odn. prema programskoj šemi, kontroliše tačnost izvođenja u sadržajnom i tehničkom pogledu.
Menadžer produkcije

**Menadžer produkcije** nadgleda tehničke aspekte proizvodnje (ne kreativne aspekte) filma, uključujući osoblje, tehnologije, budžet i raspored. Njegova je odgovornost da li snimanje ide po rasporedu i unutar budžeta. On takođe pokriva operativne troškove kao što su plate, troškovi proizvodnje, i svakodnevno iznajmljivanje opreme. **Menadžer umetničke produkcije** u pozorištu je šef produkcije ili organizator pozorišne predstave, a na filmu producent filmskog projekta, izvršni producent ili direktor filma. Producent je osoba na čelu produkcije filma i uz režisera glavna osoba koja radi na filmu.

Producenti su odgovorni za pokretanje procesa produkcije filma i njegovo finansiranje, ali i za unajmljivanje osoblja potrebnog za to.

Producenti učestvuju i u procesu postprodukcije, koja se sastoji od uređivanja filma za njegovu konačnu verziju. Taj se proces takođe sastoji od prikazivanja filma probnoj publici, koja nakon toga daje komentare prema kojima producenti razmatraju moguće nedostatke i traže od režisera da ih ispravi, kako ne bi negativno uticali na kvalitet konačne verzije filma

## Povezano
* Pozorišna zanimanja
* Filmska zanimanja

## Vanjske veze
* Producers Guild of America Frequently Asked Questions
Politika proizvoda

**Politika proizvoda** tiče se kako proizvodnih tako i ostalih privrednih grana i ima veliku važnost u cjelokupnoj politici poduzeća. U tom kontekstu politiku proizvoda se može gledati kao podsustav poslovne politike poduzeća, ali i marketinga.

Stoga je **politika proizvoda** jedan važan dio politike poduzeća i na toj razini predstavlja poslovnu politiku. Pošto je centar pozornosti na proizvodu / usluzi logično je da u cijelu priču potrebno uključiti i marketinški aspekt jer se upravo tim proizvodima / uslugama pomoću marketinškog spleta (mixa) ostvaruje svrha poduzeća, a to je za veliku većinu kompanija profit. 

Važno je istaknuti da svako poduzeće mora imati **razvojnu politiku** ili jednostavnije rečeno viziju gdje se vide u budućnosti i na koji način doći do tog cilja. Razvojna politika poduzeća zapravo čini okvir i bazu u kojoj se, između ostalog, nalazi i **razvojna politika proizvoda**. Dobro je poznato da je razvojna politika presudna za opstanak, rast i razvoj poduzeća i da bi se ona trebala temeljiti na znanstvenim istraživanjima.

## Važnost politike P|U

Skraćenica **P|U** koristiti će se u daljnjem tekstu za označavanje pojma : **proizvod | usluga**

Važnost politike P|U najbolje se očituje kroz nekoliko pokazatelja koji govore u prilog tome da se sustavnim i permanentnim (stalnim) provođenjem aktivnosti koji se tiču proizvoda i politike proizvoda može doći do kvalitetnih proizvoda i rezultata u konačnici. Čimbenici kroz koje se vidi važnost politike P|U :
#**zadaci politike P|U**
#**rezultati pravilne politike P|U**

### Zadaci politike P|U
**istraživati sve aktivnosti vezane uz P|U
*#aktivnosti prije lansiranja
*#aktivnosti poslije lansiranja
**organizirati te aktivnosti
**izvršenje i koordinacija aktivnosti
**kontrola*

=== Rezultati pravilne politike P|U ===
Kolika je važnost politike P|U može se vidjeti kroz sljedeće pokazatelje koji govore o tome što se postiže i osigurava kvalitetnom i pravilnom politikom P|U :
#dobro mjesto na [[tržište|tržištu]]
#širenje na tržištu
#veliki udio u podmirenju potreba
#izvoz
#stvaranje konkurentske snage (šampionski proizvodi)
#[[profit]]
#[[good will]]
#image ([[imidž]])
#reproduktivna snaga

== Uvjeti za oblikovanje ==

Međutim, da bi se ostvarili svi ovi čimbenici koji su navedeni kao faktori koji predstavljaju važnost politike P|U moraju postojati određeni uvjeti da bi se takva učinkovita politika oblikovala. U teoriji se navode tri (3) osnovna preduvjeta za kvalitetno oblikovanje politike P|U :
**'marketing informacijski sustav (MIS)
***postojanje organizacijske jedinice
***postojanje učinkovitog sustava informiranja i komuniciranja'''

## Faze stvaranja i oblikovanja politike P|U
Statist

**Statista** je lice bez stalnog angažovanja u pozorištu. Angažuje se u skladu sa potrebama predstave. Njihova uloga je najčešće bez dijaloga, ili u slučaju da predstavljaju okupljenu masu (rulju) izgovaraju jednostavne rečenice. Statisti su češće angažovani prilikom snimanja filmova i serija. Na filmskom tržištu Srbije, dnevnica za statiste se kreće od 10 evra, za jednostavne scene statiranja do 25 pa i 50 evra za rizičnije scene, koje obavljaju kaskado-statisti. Kaskado-statisti učestvuju prilikom snimanja ratnih filmova, scena masovnih demonstracija, kada se koristi pirotehnika koja deluje u blizini glumaca i drugih scena visokog rizika. Obezbeđena im je i kolektivna polisa osiguranja u slučaju nezgode.

## Povezano
* Kaskader
* Glumac

## Vanjske veze
*"-{Extra helping", Sam Delaney, *The Guardian*, 2 April 2005}-
The Call (film, 2013)

***Poziv*** () je američki filmski triler snimljen 2013. godine u režiji Breda Andersona. Radnja prikazuje kako telefonska operaterka službe za hitne pozive sticajem okolnosti mora pronaći zaustaviti serijskog ubicu. Film je originalno bio zamišljen kao televizijska serija. Kritike su uglavnom bile negativne.

## Radnja

Džordan (Hale Beri) radi u službi za hitne slučajeve. Premda navikla na strah i paniku sa druge strane telefona, dve devojke koje je zovu u razmaku od samo dva dana, menjaju i njen odnos prema poslu, i nju samu. Džordan se oseća bespomoćno i odgovorno kada jedna od devojaka umre vapeći za policijom. Nakon što shvati da je posredi delo serijskog ubice, žena odlučuje da sama pronađe drugu devojku (Breslin) i razračuna se sa psihopatom.

## Glavne uloge

## Izvori

## Vanjske veze
* 
* 
* 
* 
*
Celos (film, 1946)

***Celos*** () je argentinski crno-bijeli igrani film snimljen 1946. u režiji Marija Sofficija.  Predstavlja adaptaciju pripovjetke *[[Kreutzerova sonata (Tolstoj)|Kreutzerova sonata]]* ruskog pisca Lava Tolstoja. Radnja prikazuje bračni par koga će strast dovesti do ljubomore i međusobnog odvajanja. Godine 1947. je osvojio nagradu Srebrni kondor za najbolji film.

## Cast
*Pedro López Lagar ... Pablo
*Zully Moreno ... Luisa
*Juan José Míguez ... Roberto
*Ricardo Galache 
*Federico Mansilla ... advokat
*Gloria Bayardo ... Luisina majka
*Carlos Belluci  ... José
*Adela Adamowa ... Selva
*Amadora Gerbolés
*Salvador Sinaí

## Reference

## Vanjske veze
* 
* ''Celos'' , Cine Nacional.
* Ciancio, María Belén. ''Modelo y ruptura en el cine de Mario Soffici , Universidad Nacional de Cuyo.
Celos

**Celos** je španska riječ za ljubomoru. Također može označavati:

*''Celos'' (film, 1946), argentinski igrani film, rež. Mario Soffici
*''Celos'' (film, 1999), španski igrani film, rež. Vicente Aranda
*Celos (pjesma), pjesma koju izvodi Daniela Romo
*Celos (Međuzemlje), rijeka u fiktivnom univerzumu Međuzemlja